**ივანე ჯავახიშვილის სახელობის თბილისის სახელმწიფო უნივერსიტეტი**

**მედიცინის ფაკულტეტი**

**სადოქტორო პროგრამა ,,საზოგადოებრივი ჯანდაცვა და ეპიდემიოლოგია’’**

**პროგრამის აღწერილობა**

|  |  |
| --- | --- |
| **პროგრამის დასახელება (ქართულად და ინგლისურად)** | საზოგადოებრივი ჯანდაცვა და ეპიდემიოლოგიაPublic Health and Epidemiology |
| **მისანიჭებელი კვალიფიკაცია**  | საზოგადოებრივი ჯანდაცვის დოქტორი (PhD in Public Health)  |
| **პროგრამის მოცულობა კრედიტებით და მათი განაწილება** | დოქტორანტურის სასწავლო სავალდებულო კომპონენტს ეთმობა 40 კრედიტი, არჩევით საგნებს-20 კრედიტი. (სულ 60) |
| **სწავლების ენა** | ქართული  |
| **პროგრამის ხელმძღვანელი/ხელმძღვანელები /კოორდინატორი** | საზოგადოებრივი ჯანდაცვის დეპარტამენტის ხელმძღვანელი, პროფესორი პაატა იმნაძე |
| **პროგრამაზე დაშვების წინაპირობა** | სადოქტორო პროგრამაზე ჩაბარების წინაპირობაა: დიპლომირებული მედიკოსის ან დიპლომირებული სტომატოლოგის აკადემიური ხარისხი, საზოგადოებრივი ჯანდაცვის მაგისტრის ხარისხი, ბიოლოგიის მაგისტრის ხარისხი, ვეტერინარიის მაგისტრის ხარისხი; უცხო ენის ცოდნა B2 დონეზე და გასაუბრება დარგობრივ კომისიასთან. |
| **საგანმანათლებლო პროგრამის მიზანი** | სადოქტორო პროგრამა ,,საზოგადოებრივი ჯანდაცვა და ეპიდემიოლოგია’’ ეყრდობა თსუ მისიას და მიზნებს და თავის მხრივ მიზნად ისახავს კონკურენტუნარიანი კურსდამთავრებულების მომზადებას, რომლებიც დამოუკიდებლად შეძლებენ: ახალი სამეცნიერო ცოდნის გენერირების გზით საზოგადოებრივ ჯანდაცვასა და ეპიდემიოლოგიაში კვლევების ჩატარებას და სწავლების უზრუნველყოფას, აქტუალური საკითხების თეორიულ და პრაქტიკულ კვლევას მულტიდისციპლინური და ინტერდისციპლინური მიდგომების გამოყენებით; ღრმა და ყოვლისმომცველი კვლევებისა და ანალიტიკური საქმიანობის განხორციელებას საზოგადოებრივ ჯანდაცვისა და ეპიდემიოლოგიის მიმართულებით, რაც საფუძვლად დაედება საქართველოს მოსახლეობის ჯანმრთელობის გაუმჯობესებას. |
| **სწავლის შედეგები** |
| ცოდნა და გაცნობიერება | კურსდამთავრებულს შეეძლება: * კრიტიკულად გაანალიზოს საზოგადოებრივი ჯანდაცვის და ეპიდემიოლოგიის გამოწვევები და გადაჭრის გზები.
* შექმნას საზოგადოებრივი ჯანდაცვის და ეპიდემიოლოგიის სფეროს უახლეს მიღწევებზე დამყარებულ ცოდნას, არსებული ცოდნის გაფართოებისა და ასევე ინოვაციური მეთოდების გამოყენებით მულტიდისციპლინურ ან ინტერდისციპლინურ კონტექსტში.
* გამოავლინოს სამეცნიერო საქმიანობის წარმართვის თეორიულ და პრაქტიკულ ცოდნას.
 |
| უნარები | კურსდამთავრებულს შეეძლება: * დაგეგმოს და განახორციელოს კვლევა საზოგადოებრივ ჯანდაცვასა და ეპიდემიოლოგიაში აკადემიური კეთილსინდისიერების პრინციპების დაცვით; კვლევის სპეციფიკიდან გამომდინარე შეიმუშავოს საზოგადოებრივი ჯანდაცვასა და ეპიდემიოლოგიაში ახალი ცოდნის შექმნაზე ორიენტირებული ახალი კვლევითი და ანალიტიკური მეთოდების და მიდგომები;
* შეაფასოს საზოგადოებრივ ჯანდაცვის და ეპიდემიოლოგიის ახალი, რთული და წინააღმდეგობრივი იდეები და მიდგომები და დამოუკიდებლად მიიღოს სწორი და ეფექტური გადაწყვეტილება საზოგადოებრივი ჯანდაცვისა და ეპიდემიოლოგიის კომპლექსური პრობლემების გადაჭრისათვის;
* გარკვევით წარმოაჩინოს როგორც კოლეგების, ასევე ფართო საზოგადოების წინაშე საზოგადოებრივ ჯანდაცვასა და ეპიდემიოლოგიაში არსებულ ცოდნასთან ურთიერთკავშირში ახალი ცოდნა და მონაწილეობა მიიღოს

ეროვნულ და საერთაშორისო დონეზე გამართულ დისკუსიებში. |
| პასუხისმგებლობა და ავტონომიურობა | კურსდამთავრებულს შეეძლება: განახორციელოს დამოუკიდებლად ინოვაციურობის დემონსტირირებით საზოგადოებრივ ჯანდაცვასა და ეპიდემიოლოგიაში უახლეს მიღწევებზე დამყარებული კვლევითი პროექტი აკადემიური კეთილსინდისიერების და საზოგადოებრივი ჯანდაცვის ეთიკის პრინციპების დაცვით.  |
| **სწავლების მეთოდები** | ლექცია, დემონსტრირების მეთოდი, პრეზენტაცია, სემინარები, დისკუსია, დებატები, პრობლემაზე დაფუძნებული სწავლება, შეხვედრები სამეცნიერო ხელმძღვანელთან და ცალკეული სილაბუსებით გათვალისწინებული სხვა მეთოდები. პროფესორი შესაძლოა იყენებდეს ზემოთ ჩამოთვლილ ერთ, რამდენიმე ან ნებისმიერ სხვა მეთოდს, კონკრეტული სასწავლო და/ან კვლევითი ამოცანიდან გამომდინარე. |
| **სასწავლო კომპონენტის შეფასების წესი** | 1. ფრიადი – შეფასების 91-100 ქულა;
2. ძალიან კარგი – მაქსიმალური შეფასების 81-90 ქულა;
3. კარგი – მაქსიმალური შეფასების 71-80 ქულა;

(D) დამაკმაყოფილებელი – მაქსიმალური შეფასების 61-70 ქულა;(E) საკმარისი – მაქსიმალური შეფასების 51-60 ქულა.ორი სახის უარყოფითი შეფასება: (FX) ვერ ჩააბარა – მაქსიმალური შეფასების 41-50 ქულა, რაც ნიშნავს, რომ სტუდენტს ჩასაბარებლად მეტი მუშაობა სჭირდება და ეძლევა დამოუკიდებელი მუშაობით დამატებით გამოცდაზე ერთხელ გასვლის უფლება;(F) ჩაიჭრა – მაქსიმალური შეფასების 40 ქულა და ნაკლები, რაც ნიშნავს, რომ სტუდენტის მიერ ჩატარებული სამუშაო არ არის საკმარისი და მას საგანი ახლიდან აქვს შესასწავლი.    საგანმანათლებლო პროგრამის კომპონენტში, FX-ის მიღების შემთხვევაში უმაღლესი საგანმანათლებლო დაწესებულება ვალდებულია დამატებითი გამოცდა დანიშნოს დასკვნითი გამოცდის შედეგების გამოცხადებიდან არანაკლებ 5 დღეში.  |
| **დასაქმების სფეროები** | კურსდამთავრებულებს შესაძლებლობა ექნებათ, რომ დასაქმდნენ სახელმწიფო ან კერძო სექტორში, საზოგადოებრივი ჯანდაცვის, ჯანმრთელობის დაცვის, სურსათის უვნებლობის და ვეტერინარიის საკითხებზე ფოკუსირებულ სამთავრობო და არასამთავრობო ეროვნულ ან საერთაშორისო ორგანიზაციებში, კვლევით ორგანიზაციებში, სამედიცინო და საგანმანათლებლო დაწესებულებებში.  |
| **სწავლის საფასური ქართველი სტუდენტებისათვის** | 2250 ლარი |
| **პროგრამის განხორციელებისათვის საჭირო ადამიანური და მატერიალური რესურსი** | პროგრამის განხორციელებაში ჩართულია თსუ მედიცინის ფაკულტეტის საზოგადოებრივი ჯანდაცვის დეპარტამენტის 3 პროფესორი და 5 ასოცირებული პროფესორი, ასევე 2 მოწვეული პერსონალი დაავადებათა კონტროლისა და საზოგადოებრივი ჯანმრთელობის ეროვნული ცენტრიდან (საქართველო) და 1 მოწვეული პროფესორი ლუნდის უნივერსიტეტიდან (შვედეთი). სამეცნიერო კვლევების ბაზას წარმოადგენს დაავადებათა კონტროლისა და საზოგადოებრივი ჯანმრთელობის ეროვნული ცენტრი და თსუ მედიცინის ფაკულტეტის საზოგადოებრივი ჯანდაცვის დეპარტამენტი. დაავადებათა კონტროლისა და საზოგადოებრივი ჯანმრთელობის ეროვნული ცენტრი საქართველოში საზოგადოებრივი ჯანდაცვის წამყვანი დაწესებულებაა, რომელიც ფლობს უნიკალურ მატერიალურ-ტექნიკურ ბაზას სამეცნიერო კვლევების განსახორციელებლად. |
| **დამატებითი ინფორმაცია****(საჭიროების შემთხვევაში)** | პროგრამის შინაარსობრივი და რესურსებით უზრუნველყოფის განახლებას ხელს უწყობს მიმდინარე საერთაშორისო პროექტები: (DIKU-ს (ნორვეგია) დაფინანსებით პროექტი: Georgian-Norwegian Collaborative in Public Health; NIH (აშშ) დაფინანსებით 2 პროექტი:ICREATE: Injury Capacity in Research in EAsTern Europe და INITIatE - International Collaboration to increase Traumatic Brain Injury Surveillance in Europe და ევროკავშირის დაფინანსებით Erasmus + პროექტი: ,,Doctoral Programmes in Public Health and Social Science (DPPHSS)’’. |

|  |  |
| --- | --- |
| **კვლევითი ნაშრომის დაგეგმვა და დიზაინი** | სადისერტაციო ნაშრომი უნდა ასახავდეს დოქტორანტის სამეცნიერო -კლინიკური, თეორიული და/ან ექსპერიმენტული კვლევის დასაბუთებულ შედეგებს, ხასიათდებოდეს მეცნიერული სიახლით, ქმნიდეს ახალ ცოდნას და წვლილი შეჰქონდეს მედიცინის დარგის განვითარებაში. დისერტაცია შესრულებული უნდა იყოს ქართულ ენაზე, ხოლო სადისერტაციო ნაშრომის შემოკლებული ვერსია (ავტორეფერატი) 20 – 40 გვერდის მოცულობით, წარმოდგენილი უნდა იქნას ქართულ და ერთ-ერთ ევროპულ ენაზე (ინგლისური, გერმანული, ფრანგული).სადისერტაციო ნაშრომის შემოკლებული ვერსია უნდა ასახავდეს დისერტაციის ყველა კომპონენტს. სხვა ენაზე დისერტაციის შესრულების საკითხს წყვეტს ფაკულტეტის საბჭო სადოქტორო პროგრამების ადმინისტრირების მუდმივმოქმედი კომისიის წარდგენით.ნაშრომის უცხო ენაზე შესრულების შემთხვევაში სადისერტაციო ნაშრომის შემოკლებული ვერსია წარმოდგენილი უნდა იქნეს ქართულ ენაზე. დისერტაცია შესრულებული უნდა იყოს სადისერტაციო ნაშრომის ტექნიკური მონაცემების ინსტრუქციის შესაბამისად (თსუ მედიცინის ფაკულტეტი სადისერტაციო ნაშრომის ტექნიკური მონაცემების ინსტრუქცია). |
| **დისერტაციის დაცვაზე დაშვების წინაპირობა** | შესრულებული სასწავლო და კვლევითი კომპონენტები; საერთაშორისო სამეცნიერო პუბლიკაციის გამოქვეყნება:სადისერტაციო თემასთან დაკავშირებით გამოქვეყნებული ან გამოსაქვეყნებლად მიღებული სამი სამეცნიერო პუბლიკაცია რეცენზირებად (Peer-reviewed) ჟურნალებში, რომლებსაც აქვთ ISSN კოდი და ჰყავთ საერთაშორისო სარედაქციო საბჭო და რომლებიც ვრცელდება საერთაშორისო მასშტაბით. ამ სამი პუბლიკაციიდან ერთი მაინც უნდა იყოს გამოქვეყნებული ისეთ საერთაშორისო ჟურნალში, რომელიც ინდექსირებულია Scopus-ის ან Web of Science-ის ბაზებში - დოქტორანტის პირველი ავტორობით, ამასთანავე:ა. Scopus -ში ინდექსირებულ ჟურნალს Scimago Lab –ის (scimagosjr) მიერ მინიჭებული უნდა ჰქონდეს Q1 ან Q2 კატეგორია (Quartile).ბ. Web of Science -ის ბაზის ჟურნალში გამოქვეყნებული (ან გამოსაქვეყნებლად მიღებული) სტატიის შემთხვევაში, ჟურნალს უნდა ქონდეს მინიჭებული Clarivate Analitics-ის იმპაქტ-ფაქტორი. რეცენზენტის დასკვნა, რომელშიც მითითებული უნდა იყოს გადაწყვეტილება დისერტაციის დაცვაზე დაშვების შესახებ. |
| **სადისერტაციო ნაშრომის წარდგინება და დაცვა** | დოქტორანტი ფაკულტეტის საბჭოს წარუდგენს სადისერტაციო ნაშრომის და ავტორეფერატის (როგორც ქართულ, ისე ინგლისურ ენებზე) 4 ბეჭდურ და 5 ელექტრონულ ვერსიას; სადისერტაციო ნაშრომთან ერთად დოქტორანტმა უნდა წარმოადგინოს:ა) განაცხადი, რომ სადისერტაციო ნაშრომი დოქტორანტის დამოუკიდებელი კვლევის შედეგია და არ შეიცავს პლაგიატს/გაყალბებულ მონაცემებს (იხ. დოქტორანტურის მინიმალური სტანდარტის დანართი №6)ბ) დოქტორანტის მიერ შესრულებული სამუშაოს შემაჯამებელი ანგარიში (იხ. დოქტორანტურის მინიმალური სტანდარტის დანართი №7 );გ) ფაკულტეტის დოქტორანტურის დებულებით განსაზღვრული მოთხოვნებით შესრულებული ავტორეფერატი - ქართულ და ერთ-ერთ ევროპულ ენაზე (ინგლისური, გერმანული, ფრანგული).დ) სამეცნიერო ხელმძღვანელის დასკვნა სადისერტაციო ნაშრომის საჯარო განხილვაზე დაშვების თაობაზე (იხ. დოქტორანტურის მინიმალური სტანდარტის დანართი №8);ე) ფაკულტეტის მიერ გაცემული ცნობა ფაკულტეტის დოქტორანტურის დებულებით განსაზღვრული სამეცნიერო პუბლიკაციების გამოქვეყნებისათვის წაყენებული მოთხოვნების შესრულების თაობაზე;ვ) ფაკულტეტის მიერ გაცემული ცნობა სასწავლო კომპონენტის შესრულების, დაგროვილი კრედიტებისა და სემესტრების სრულად გავლის თაობაზე;ზ) გამოქვეყნებული სამეცნიერო ნაშრომების ამონაბეჭდი და/ან რედაქტორის (რედკოლეგიის) მიერ გაცემული ცნობა სამეცნიერო ნაშრომის გამოსაქვეყნებლად მიღების შესახებ და ნაშრომის ბეჭდური ვერსია; |
| **დისერტაციის დაცვა** | დისერტაციის დაცვა არის საჯარო. ინფორმაცია მის შესახებ ქვეყნდება მედიცინის ფაკულტეტის ვებ-გვერდზე დისერტაციის დაცვამდე მინიმუმ ერთი კვირით ადრე.დისერტაციის დაცვის ენა არის ქართული, თუ ფაკულტეტის საბჭოს ადაწყვეტილებით სხვა რამ არ არის დადგენილი.დაცვის პროცესი ითვალისწინებს დოქტორანტის მიერ ნაშრომის პრეზენტაციას, სამეცნიერო დისკუსიას და სადისერტაციო ნაშრომის დაცვის კომისიის დასკვნას (შეფასებას).იმ დოქტორანტურის საგანმანათლებლო პროგრამების შემთხვევაში, რომელთა დასრულების შემდეგ კურსდამთავრებულებს ენიჭებათ ივ. ჯავახიშვილის სახელობის თბილისის სახელმწიფო უნივერსიტეტის და უცხოეთის უმაღლესი საგანმანათლებლო დაწესებულების დოქტორის აკადემიური ხარისხი. შესაძლებელია არსებობდეს დისერტაციის დაცვის განსხვავებული რეგლამენტი, რომელსაც შეიმუშავებენ მხარეები და ამტკიცებს საუნივერსიტეტო სადისერტაციო საბჭო. |
| **დისერტაციის შეფასება** | ა) ფრიადი (summa cum laude) – შესანიშნავი ნაშრომი – მაქსიმალური შეფასების 91% და მეტი; ბ) ძალიან კარგი (magna cum laude) – შედეგი, რომელიც წაყენებულ მოთხოვნებს ყოველმხრივ აღემატება – მაქსიმალური შეფასების 81-90%; გ) კარგი (cum laude) – შედეგი, რომელიც წაყენებულ მოთხოვნებს აღემატება – მაქსიმალური შეფასების 71-80%; დ) საშუალო (bene) – შედეგი, რომელიც წაყენებულ მოთხოვნებს ოველმხრივ აკმაყოფილებს – მაქსიმალური შეფასების 61-70%; ე) დამაკმაყოფილებელი (rite) – შედეგი, რომელიც, ხარვეზების მიუხედავად, წაყენებულ მოთხოვნებს მაინც აკმაყოფილებს – მაქსიმალური შეფასების 51-60%; ვ) არადამაკმაყოფილებელი (insufficienter) – შედეგი, რომელიც წაყენებულ მოთხოვნებს მნიშვნელოვანი ხარვეზების გამო ვერ აკმაყოფილებს – მაქსიმალური შეფასების 41-50%; ზ) სრულიად არადამაკმაყოფილებელი (sub omni canone) – შედეგი, რომელიც წაყენებულ მოთხოვნებს სრულიად ვერ აკმაყოფილებს – მაქსიმალური შეფასების 40% და ნაკლები.  |

**სასწავლო გეგმა**

ფაკულტეტი: მედიცინის

ინსტიტუტი / დეპარტამენტი / კათედრა / მიმართულება: საზოგადოებრივი ჯანდაცვის დეპარტამენტი

საგანმანათლებლო პროგრამის სახელწოდება: საზოგადოებრივი ჯანდაცვა და ეპიდემიოლოგია

სწავლების საფეხური: სადოქტორო

კრედიტების რაოდენობა: 180 ECTS

საგანმანათლებლო პროგრამის ხელმძღვანელი: პროფესორი პაატა იმნაძე

აკადემიური საბჭოს მიერ სასწავლო პროგრამის დამტკიცების თარიღი, დადგენილების ნომერი:

სასწავლო პროგრამის ამოქმედების თარიღი (სასწავლო წელი):

**პროგრამის სტრუქტურა**

| **№** | **კოდი** | **სასწავლო კურსის დასახელება** |  **სასწავლო კურსზე****დაშვების წინაპირობა** | **ECTS კრედიტი** | **ლექტორი /****ლექტორები** |
| --- | --- | --- | --- | --- | --- |
| **I****წელი** | **II** **წელი** | **III****წელი** |
| **სემესტრი** |
| **I** | **II** | **III** | **IV** | **V** | **VI** |  |
|  |  | **სასწავლო კომპონენტის სავალდებულო ელემენტები (სულ 40 ECTS კრედიტი)** |  |  |  |  |  |  |  |  |
|  |  | მინიმუმ ერთი დარგობრივი სემინარი | არ გააჩნია | 15 კრედიტი | პროფ. პ. იმნაძე/საზ.ჯანდაცვის დეპარტამენტი |
|  |  | პროფესორის ასისტენტობა  | არ გააჩნია | 5 კრედიტი | პროფ. პ. იმნაძე/საზ.ჯანდაცვის დეპარტამენტი |
|  |  | აკადემიური წერა ბიომედიცინაში  | არ გააჩნია | 5 კრედიტი | პროფ. ზ. კოკაია |
|  |  | პრობლემაზე დაფუძნებული სწავლება | არ გააჩნია | 5 კრედიტი | პროფ.ზ. კოკაია |
|  |  | სწავლების თანამედროვე მეთოდები | არ გააჩნია | 5 კრედიტი | ასოც.პროფ. ე. ღვინერია |
|  |  | კვლევის მეთოდოლოგია  | არ გააჩნია | 5 კრედიტი | პროფ. დ.ფრანგიშვილი |
|  |  |  | **სულ**  | 40 კრედიტი |  |
|  |  | **სასწავლო კომპონენტის არჩევითი ელემენტები****(სულ 20 ECTS კრედიტი)** |  |  |  |  |  |  |  |  |
|  |  | სტატისტიკური დამუშავების საკითხები სოციალური და ბიოსამედიცინო კვლევებისათვის  | არ გააჩნია | 5 კრედიტი | პროფ. პ. იმნაძე, მედ, დოქტ. გ. ლომიძე, მოწვეული |
|  |  | მეცნიერების მენეჯმენტი | არ გააჩნია | 10 კრედიტი | პროფ. გ. ღვედაშვილი |
|  |  | გლობალური ჯანდაცვა | არ გააჩნია | 5 კრედიტი | ასოც.პროფ. თ.ვერულავა |
|  |  | სტატისტიკური პროგნოზირების მეთოდები ჯანმრთელობის დაცვაში | არ გააჩნია | 5 კრედიტი | პროფ.ს.გელაშვილი |
|  |  | ეპიდემიოლოგიური კვლევის მეთოდები და პრინციპები | არ გააჩნია | 5 კრედიტი | მ. ბუწაშვილი - მედ. დოქტ, მოწვეული  |
|  |  | მულტივარიაციული სტატისტიკური ანალიზი | არ გააჩნია | 5 კრედიტი | გ. კამკამიძე - მედ. დოქტ მოწვეული  |
|  |  | კომპიუტერული პროგრამირება მონაცემთა მართვისა და ანალიზისათვის | არ გააჩნია | 5 კრედიტი | დ. ბალიაშვილი - მედ. დოქტ, მოწვეული  |
|  |  | საუნივერსიტეტო კურიკულუმის შემუშავების პრინციპები | არ გააჩნია | 5 კრედიტი | პროფ.ნ. ჩიხლაძე |
|  |  | **კვლევითი კომპონენტი**  |  |  |  |  |  |  |  |  |
| **1.** |  | I კვლევითი პროექტი |  |  |  |  |  |  |  |  |
| **2.** |  | II კვლევითი პროექტი |  |  |  |  |  |  |  |  |
| **3.** |  | სადისერტაციო ნაშრომი |  |  |  |  |  |  |  |  |
|  |  |  |